pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลพอใจนักท่องเที่ยวมาไทยกว่า 1 ล้านคน
วันอังคารที่ 31 พฤษภาคม 2565
รัฐบาลพอใจนักท่องเที่ยวมาไทยกว่า 1 ล้านคน
วันเสาร์ที่ 28 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพอใจสถานการณ์การท่องเที่ยวหลังเปิดประเทศ โดยพบว่าช่วงเดือน ม.ค. – พ.ค.2565 มีนักท่องเที่ยวเดินทางเข้าไทยแล้วกว่า 1 ล้านคน ส่งผลให้ตัวเลขนักท่องเที่ยวในไตรมาสแรกของปี 2565 เพิ่มขึ้นจากช่วงเดียวกันของปีก่อนถึงร้อยละ 2,368 สร้างรายได้เพิ่มร้อยละ 1,424 และคาดว่าการประกาศนโยบายปีส่งเสริมท่องเที่ยวไทย 2565-2566 ในช่วงไตรมาสที่ 2-3 จะกระตุ้นให้นักท่องเที่ยวคุณภาพจากทั่วโลกมาประเทศไทยไม่น้อยกว่า 300,000 คน/เดือน และมีนักท่องเที่ยวไม่น้อยกว่า 5 ล้านคนในสิ้นปีนี้ ส่วนการเดินทางของนักท่องเที่ยวชาวไทยภายในประเทศ เพิ่มขึ้นร้อยละ 69 สร้างรายได้ไม่น้อยกว่า 255,815 ล้านบาท ทั้งนี้ ประมาณการรายได้จากการท่องเที่ยวในภาพรวมทั้งปี ไม่น้อยกว่า 1.3-1.8 ล้านล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดงาน “MICE Day 2022: ไมซ์ไทย ก้าวสู่วันอันยิ่งใหญ่”
วันอังคารที่ 26 เมษายน 2565
เปิดงาน “MICE Day 2022: ไมซ์ไทย ก้าวสู่วันอันยิ่งใหญ่”
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานเปิดงาน “MICE Day 2022: ไมซ์ไทย ก้าวสู่วันอันยิ่งใหญ่” ประกาศปีแห่งการจัดประชุม “MICE to Meet You in Thailand Year 2023” ชูมิติใหม่อุตสาหกรรมไมซ์ไทย ตอบสนองความต้องกา
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานเปิดงาน “MICE Day 2022: ไมซ์ไทย ก้าวสู่วันอันยิ่งใหญ่” ประกาศปีแห่งการจัดประชุม “MICE to Meet You in Thailand Year 2023” ชูมิติใหม่อุตสาหกรรมไมซ์ไทย ตอบสนองความต้องการของโลกธุรกิจในยุคดิจิทัล-นิวนอร์มัล พร้อมปาฐกถาแนวนโยบายการขับเคลื่อนเศรษฐกิจผ่านอุตสาหกรรมไมซ์ และมอบโล่เชิดชูเกียรติให้แก่ผู้ทรงคุณวุฒิด้านการจัดประชุมนานาชาติ (Convention Ambassador) ในสาขาการแพทย์ ได้แก่ ศ.เกียรติคุณ พญ.สมศรี เผ่าสวัสดิ์ นายกแพทยสภา และสาขาหุ่นยนต์ ได้แก่ รศ.ดร.ชิต เหล่าวัฒนา ที่ปรึกษาพิเศษด้านพัฒนาการศึกษา บุคลากรและเทคโนโลยี สํานักงานคณะกรรมการนโยบายเขตพัฒนาพิเศษภาคตะวันออก (อีอีซี) ณ ทรูไอคอน ฮอลล์ ศูนย์การค้าไอคอนสยาม
ดาวน์โหลดภาพเพิ่มเติมได้ที่ : https://bit.ly/3MuCXZY
รัฐบาลไทย-ข่าวทำเนียบรัฐบาล-​ครม.เห็นชอบร่าง MOU ไทย-ญี่ปุ่น พัฒนาความร่วมมือด้านพลังงานทุกมิติ
วันอังคารที่ 11 มกราคม 2565
​ครม.เห็นชอบร่าง MOU ไทย-ญี่ปุ่น พัฒนาความร่วมมือด้านพลังงานทุกมิติ
​ครม.เห็นชอบร่าง MOU ไทย-ญี่ปุ่น พัฒนาความร่วมมือด้านพลังงานทุกมิติ
วันที่ 11 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ครม.เห็นชอบร่างบันทึกความร่วมมือว่าด้วยการเป็นหุ้นส่วนด้านพลังงานระหว่างกระทรวงพลังงานแห่งราชอาณาจักรไทย และกระทรวงเศรษฐกิจ การค้า และอุตสาหกรรม ประเทศญี่ปุ่น ซึ่งจะมีการลงนามในวันที่ 13 ม.ค. 2565 ที่ทําเนียบรัฐบาล โดยมีนายกรัฐมนตรี เป็นสักขีพยาน ทั้งนี้ วัตถุประสงค์ของร่างบันทึกความร่วมมือฯ เพื่อเป็นการกําหนดทิศทางและกรอบการดําเนินความร่วมมือด้านพลังงานระหว่างสองประเทศในมิติต่างๆ ให้ชัดเจนและเกิดผลอย่างเป็นรูปธรรมให้มากยิ่งขึ้น ขอบเขตความร่วมมือ ประกอบด้วย 1) น้ํามันและก๊าซ 2) ไฟฟ้า 3) พลังงานทดแทนและอนุรักษ์พลังงาน 4) พลังงานนิวเคลียร์ 5) นวัตกรรม เทคโนโลยี และพลังงานอัจฉริยะ 6) เทคโนโลยีการลดก๊าซคาร์บอนไดออกไซด์ และความร่วมมือด้านพลังงานอื่นๆ ตามที่ทั้งสองประเทศจะกําหนดร่วมกัน ซึ่งจะมีการดําเนินการในหลายรูปแบบ เช่น การแลกเปลี่ยนข้อมูล การฝึกอบรม การถ่ายทอดองค์ความรู้ การส่งเสริมการลงทุนร่วมกัน การจัดแผนที่นําทางด้านการเปลี่ยนผ่านด้านพลังงานเพื่อมุ่งไปสู่การบรรลุเป้าหมายการปล่อยก๊าซคาร์บอนไดออกไซด์สุทธิเป็นศูนย์ ในปี ค.ศ. 2050
.......................
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำคณะผู้บริหารกรมอุตุนิยมวิทยาลงพื้นที่ตรวจเยี่ยม สถานีอุตุนิยมวิทยาการบินท่าอากาศยานเบตง
วันอาทิตย์ที่ 7 สิงหาคม 2565
ปลัดกระทรวงดิจิทัลฯ นําคณะผู้บริหารกรมอุตุนิยมวิทยาลงพื้นที่ตรวจเยี่ยม สถานีอุตุนิยมวิทยาการบินท่าอากาศยานเบตง
ปลัดกระทรวงดิจิทัลฯ นําคณะผู้บริหารกรมอุตุนิยมวิทยาลงพื้นที่ตรวจเยี่ยม สถานีอุตุนิยมวิทยาการบินท่าอากาศยานเบตง
เมื่อวันที่7สิงหาคม2565 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยดร.ชมภารีชมภูรัตน์อธิบดีกรมอุตุนิยมวิทยาว่าที่ร้อยตรีธนะสิทธิ์เอี่ยมอนันชัยรองอธิบดีกรมอุตุนิยมวิทยาฝ่ายวิชาการนายนัฐวุฒิแดนดีผู้อํานวยการกองอุตุนิยมวิทยาการบินและคณะลงพื้นที่ตรวจเยี่ยมสถานีอุตุนิยมวิทยาการบินท่าอากาศยานเบตง สถานีอุตุนิยมวิทยาจังหวัดยะลาเพื่อรับฟังปัญหาต่างๆและมอบนโยบายการปฏิบัติงานให้การปฏิบัติงานเป็นไปอย่างเรียบร้อยมีแนวทางที่ชัดเจนและมีเอกภาพในการพัฒนางานด้านอุตุนิยมวิทยาการบินและมาตรฐานการปฏิบัติงานให้เป็นไปในทิศทางเดียวกันทั้งประเทศ
ตามมาตรฐานที่ICAOกําหนดกรมอุตุนิยมวิทยาได้พัฒนาและขยายขอบเขตการให้บริการข้อมูลอุตุนิยมวิทยาการบินอย่างต่อเนื่องให้ครอบคลุมทุกสนามบินสําหรับท่าอากาศยานเบตงซึ่งตั้งอยู่ที่จังหวัดยะลาเป็นท่าอากาศยานที่จัดตั้งขึ้นใหม่เพื่อส่งเสริมและพัฒนาศักยภาพด้านการท่องเที่ยวและเศรษฐกิจของพื้นที่ให้ดียิ่งขึ้นกองอุตุนิยมวิทยาการบินและหน่วยงานที่เกี่ยวข้องได้ดําเนินการจัดหาและติดตั้งเครื่องมือตรวจวัด
ด้านอุตุนิยมวิทยาการบินพื้นฐานตามมาตรฐานสากลประจําท่าอากาศยานด้วยระบบตรวจอากาศอัตโนมัติ(Automated Weather Observing System : AWOS)ณสถานีตรวจอากาศการบินท่าอากาศยานเบตงเพื่อการให้บริการข้อมูลอุตุนิยมวิทยาการบินสําหรับการขึ้น-ลงของเครื่องบินให้เกิดความปลอดภัยและได้เริ่มให้บริการมาระยะหนึ่งแล้ว
จากนั้นปลัดกระทรวงดิจิทัลฯพร้อมด้วยดร.ชมภารีชมภูรัตน์อธิบดีกรมอุตุนิยมวิทยาว่าที่ร้อยตรีธนะสิทธิ์เอี่ยมอนันชัยรองอธิบดีกรมอุตุนิยมวิยาฝ่ายวิชาการนายนัฐวุฒิแดนดีผู้อํานวยการกองอุตุนิยมวิทยาการบินและคณะเดินทางเยี่ยมชมการบริหารจัดการการเดินทางเข้า-ออกชายแดนไทย-มาเลเซียหลังจากยกเลิกการลงทะเบียนผ่านระบบThailand Passโดยมีนายสกุลเล็งลัคน์กุลนายกเทศมนตรีเมืองเบตงให้การต้อนรับณด่านพรมแดนเบตงอ.เบตง จ.ยะลาทั้งนี้ปลัดกระทรวงดิจิทัลฯและคณะมีกําหนดเดินทางไปราชการเพื่อมอบนโยบายให้กับสถานีอุตุนิยมวิทยาการบินท่าอากาศยานเบตงสถานีอุตุนิยมวิทยาจังหวัดยะลาและหน่วยงานในสังกัดระหว่างวันที่7-9สิงหาคม2565
****************
รัฐบาลไทย-ข่าวทำเนียบรัฐบาล-เห็นชอบไทยจัดประกวดดนตรีและมาร์ชชิ่งอาร์ท รอบชิงแชมป์โลก
วันศุกร์ที่ 4 กุมภาพันธ์ 2565
เห็นชอบไทยจัดประกวดดนตรีและมาร์ชชิ่งอาร์ท รอบชิงแชมป์โลก
วันศุกร์ที่ 4 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการท่องเที่ยวเชิงวัฒนธรรมโดยเห็นชอบให้ประเทศไทยร่วมเป็นเจ้าภาพในการจัดการประกวดดนตรีและมาร์ชชิ่งอาร์ทชิงแชมป์โลก ประจําปี 2022 โดยเป็นการจัดการแข่งขันในรอบชิงแชมป์โลก ระหว่างวันที่ 11-16 ก.ค.2565 ที่ กทม. คาดว่าจะมีวงโยธวาทิตจากประเทศสมาชิกเข้าร่วมไม่น้อยกว่า 20 ประเทศ มีนักเรียนนักศึกษาด้านดนตรีทั้งชาวไทยและต่างชาติเข้าร่วมงานไม่น้อยกว่า 3,000 คน บุคลากรในสถาบันดนตรีไม่น้อยกว่า 3,000 คน เครือข่ายทางวัฒนธรรมอีกกว่า 10,000 คน ตลอดจนนักท่องเที่ยวทั้งชาวไทยและชาวต่างชาติไม่น้อยกว่า 50,000 คน ประมาณการรายได้หมุนเวียนจากการท่องเที่ยวไม่น้อยกว่า 200 ล้านบาท และยังแสดงให้เห็นว่าไทยมีความปลอดภัยและมีความพร้อมในการต้อนรับนักท่องเที่ยว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลป้อง”บิ๊กตู่”แนะ “เสรีพิศุทธ์” เอาเวลาที่เหลือไปช่วยแก้ปัญหาให้ประชาชนดีกว่าคอยสร้างความสับสน เลือกตั้งสมัยหน้าจะได้ตอบสังคมได้ทำอะไรไว้บ้าง
วันอาทิตย์ที่ 31 กรกฎาคม 2565
โฆษกรัฐบาลป้อง”บิ๊กตู่”แนะ “เสรีพิศุทธ์” เอาเวลาที่เหลือไปช่วยแก้ปัญหาให้ประชาชนดีกว่าคอยสร้างความสับสน เลือกตั้งสมัยหน้าจะได้ตอบสังคมได้ทําอะไรไว้บ้าง
โฆษกรัฐบาลป้อง”บิ๊กตู่”แนะ “เสรีพิศุทธ์” เอาเวลาที่เหลือไปช่วยแก้ปัญหาให้ประชาชนดีกว่าคอยสร้างความสับสน เลือกตั้งสมัยหน้าจะได้ตอบสังคมได้ทําอะไรไว้บ้าง ย้ําสูตร 500 หรือ 100 รัฐบาลไม่มีอํานาจสั่งการได้ เป็นเรื่องของสภาฯ ที่ต้องพิจารณาร่วมกัน
วันนี้(31 ก.ค.65)นายธนกรวังบุญคงชนะโฆษกประจําสํานักนายกรัฐมนตรีกล่าวถึงกรณีที่พล.ต.อ.เสรีพิศุทธ์เตมียเวสหัวหน้าพรรคเสรีรวมไทยระบุว่าพอรัฐบาลรู้ว่าประชาชนไม่เอาฝ่ายตัวเองทั้งการเลือกตั้งผู้ว่ากรุงเทพฯและเลือกตั้งซ่อมส.ส.ลําปางก็ตาลีตาเหลือกรีบแก้กฎหมายเลือกตั้งจะให้กลับไปใช้บัตรใบเดียวเหมือนปี62หวังจะได้เปรียบอีกทั้งๆที่เพิ่งสั่งลูกน้องให้โหวตคว่ําสูตรหาร100ไปเอาแบบหาร500ว่าตนเคยชี้แจงเรื่องนี้ไปหลายครั้งแล้วว่าเป็นอํานาจหน้าที่ของสมาชิกรัฐสภาไม่ได้เป็นหน้าที่ของรัฐบาลหรือท่านนายกฯที่จะไปสั่งการอะไรได้พล.ต.อ.เสรีพิศุทธ์พูดเพราะหวังป้ายสีให้รัฐบาลเสียหายใช่หรือไม่ไม่ได้สนใจข้อเท็จจริงว่าเป็นอย่างไรขอแค่ให้ได้พูดเอามันคนไม่ฟังก็ไม่เป็นไรแบบนั้นใช่หรือไม่ถ้าใช่ถือว่าเป็นเรื่องที่น่ารังเกียจควรต้องพิจารณาตัวเองว่าเล่นการเมืองแบบมีจริยธรรมหรือไม่เพราะทําได้ทุกอย่างเพื่อผลประโยชน์ของตัวเองไม่สนใจว่าจะสร้างความสับสนให้กับประชาชนหรือทําให้บ้านเมืองต้องวุ่นวายขนาดไหนก็ตาม
“เรื่องนี้จริงๆแล้วไม่ใช่เรื่องที่จะมาเถียงกันอีกแล้วเพราะสมาชิกรัฐสภาเห็นอย่างไรก็คงต้องเป็นไปตามนั้นรัฐบาลไม่มีอํานาจไปสั่งการใดๆได้เลยและอาจจะต้องไปจบที่ศาลรัฐธรรมนูญที่สําคัญอีกไม่นานรัฐบาลชุดนี้ก็จะหมดวาระแล้วสู้เอาเวลาที่เหลือมาช่วยกันทํางานแก้ปัญหาให้กับประชาชนดีกว่าเพราะสุดท้ายแล้วผลงานที่ทํามาจะเป็นตัวพิสูจน์ผ่านการตัดสินใจของประชาชนในการเลือกตั้งสมัยหน้าไม่ใช่วันๆยังคิดแต่จะหาวิธีเรียกคะแนนความนิยมให้กับพรรคตัวเองลูกเดียวทั้งๆที่ก็รู้อยู่แก่ใจว่าชัยชนะรอบนี้ได้มาเพราะเพื่อนหลีกทางให้พรรคตัวเองไม่ได้มีผลงานอะไรให้ประชาชนได้จดจําการหาเสียงในการเลือกตั้งครั้งหน้าจะได้ตอบคําถามของประชาชนได้ว่าที่ผ่านมาได้ทําอะไรให้ประชาชนไว้บ้าง”นายธนกรกล่าว
—————-
รัฐบาลไทย-ข่าวทำเนียบรัฐบาล-ปลัด สธ. เผย รพ.วัดสมานฯ จ.ฉะเชิงเทรา เตรียมพัฒนาบริการหลายระบบ แบ่งเบาผู้ป่วย รพ.พุทธโสธร
วันพุธที่ 16 กุมภาพันธ์ 2565
ปลัด สธ. เผย รพ.วัดสมานฯ จ.ฉะเชิงเทรา เตรียมพัฒนาบริการหลายระบบ แบ่งเบาผู้ป่วย รพ.พุทธโสธร
ปลัดกระทรวงสาธารณสุข ตรวจเยี่ยมการดําเนินงานโรงพยาบาลพุทธโสธร จ.ฉะเชิงเทรา เผยภาพรวมจังหวัดควบคุมโควิดได้ดี ฉีดวัคซีนครอบคลุมกว่า 80% มีเตียงเพียงพอรองรับ ส่วนโรงพยาบาลวัดสมานรัตนาราม เตรียมพัฒนาบริการหลายระบบ มอบผู้ตรวจฯ  ติดตามการพัฒนาบริการ
ช่วยแบ่งเบาผู้ป่วยจากโรงพยาบาลพุทธโสธร
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวภายหลังลงพื้นที่ตรวจเยี่ยมการดําเนินงานโรงพยาบาลพุทธโสธร และโรงพยาบาลวัดสมานรัตนาราม (พุทธโสธร 2) จ.ฉะเชิงเทรา ว่า สถานการณ์โรคโควิด 19 จ.ฉะเชิงเทรา แม้จะมีผู้ติดเชื้อหลักร้อยราย แต่ถือว่าคงตัวและควบคุมคลัสเตอร์ต่างๆ ได้ ภาพรวมทั้งจังหวัดมีเตียงรองรับ 4 พันกว่าเตียง มีผู้ติดเชื้อกําลังรักษา 1,700 กว่าราย ส่วนใหญ่เป็นกลุ่มสีเขียว ผู้ป่วยอาการรุนแรงมีจํานวนน้อย เนื่องจากโรคมีความรุนแรงลดลง และฉีดวัคซีนในพื้นที่ครอบคลุมแล้วกว่า 80% ทําให้มีเตียงเพียงพอรองรับกลุ่มผู้ป่วยอาการหนัก โดยมีโรงพยาบาลพุทธโสธรเป็นโรงพยาบาลหลัก ซึ่งที่ผ่านมามีการเพิ่มแพทย์ทําให้รองรับการดูแลรักษาโรคโควิด 19 ได้ครอบคลุมมากขึ้น เช่น มีห้องความดันลบสําหรับฟอกไตผู้ป่วยโรคไตวายเรื้อรังที่ติดโควิด 19 เป็นต้น
ส่วน โรงพยาบาลวัดสมานรัตนาราม ซึ่งได้รับการสนับสนุนจากพระประชาธรรมนาถ เจ้าอาวาสวัดสมานรัตนาราม เป็นอาคาร 9 ชั้น เริ่มเปิดดําเนินการในปี 2563 โดยบริเวณชั้น 1 เป็นจุดตรวจผู้ป่วยทั่วไป เจาะเลือด และตรวจทางรังสี ส่วนชั้น 2 ให้บริการทันตกรรม การแพทย์แผนไทย เช่น คลินิกกัญชาทางการแพทย์ การฝังเข็ม ซึ่งในช่วงโควิด 19 ได้ปรับเป็นจุดบริการฉีดวัคซีนด้วย
การแยกบริการบางแผนกจากโรงพยาบาลพุทธโสธรมาไว้ที่นี่ เช่น กายภาพบําบัด อาชีวอนามัย หน่วยไตเทียม คลินิกจักษุ เป็นต้น จะช่วยให้ประชาชนสะดวกสบายและเข้าถึงบริการได้มากขึ้นรวมถึงเป็นการแบ่งเบาผู้ป่วยจากโรงพยาบาลพุทธโสธร ได้มอบหมายให้ นายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่6 ร่วมวางแผนและติดตามกํากับการพัฒนาบริการของโรงพยาบาลให้เกิดประโยชน์สูงสุดกับประชาชน นายแพทย์เกียรติภูมิ กล่าวในตอนท้าย
****************** 16 กุมภาพันธ์ 2565
รัฐบาลไทย-ข่าวทำเนียบรัฐบาล-รมว.เฮ้ง ห่วงอุบัติเหตุดินสไลด์ จ.พัทลุง ส่งเจ้าหน้าที่ให้ความช่วยเหลือ พร้อมเตือนนายจ้างป้องกันอุบัติเหตุจากการทำงาน
วันพฤหัสบดีที่ 24 กุมภาพันธ์ 2565
รมว.เฮ้ง ห่วงอุบัติเหตุดินสไลด์ จ.พัทลุง ส่งเจ้าหน้าที่ให้ความช่วยเหลือ พร้อมเตือนนายจ้างป้องกันอุบัติเหตุจากการทํางาน
รัฐมนตรีว่าการกระทรวงแรงงานห่วงอุบัติเหตุดินสไลด์ จ.พัทลุง รุดส่งเจ้าหน้าที่เข้าตรวจสอบดูแลให้ความช่วยเหลือด้านสิทธิประโยชน์ที่ญาติผู้เสียชีวิตพึงได้ เตือนนายจ้างให้ปฏิบัติตามกฎหมายความปลอดภัยฯ ป้องกันการเกิดเหตุซ้ํา
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 23 กุมภาพันธ์ 2565 เกิดอุบัติเหตุลูกจ้างเสียชีวิตจากดินสไลด์ทับขณะวางระบบสายไฟฟ้า ริมทางถนนสายบ้านหนองโต๊ะปาน หมู่ 8 ตําบลพนมวังก์ อําเภอควนขนุน จังหวัดพัทลุง ซึ่งลูกจ้างผู้เสียชีวิตเป็นลูกจ้างของห้างหุ้นส่วนสามัญนิติบุคคล เทคโนโลยีการไฟฟ้าพัทลุง ซึ่งรับเหมาจากแขวงทางหลวงชนบทจังหวัดพัทลุง ระยะทาง 3 กิโลเมตร โดยติดตั้งเสาไฟฟ้า เดินสายใต้ดิน ลักษณะการทํางาน เป็นการขุดหลุมลึกประมาณ 3 เมตร กว้าง 2 เมตร เพื่อวางท่อคอนกรีต จากรายงานในเบื้องต้นพบว่าผู้เสียชีวิตชื่อนายระพีรัตน์ เกตุดํา ขณะเกิดเหตุมีคนงานร่วมทํางานด้วยกัน 6 คน
นายสุชาติกล่าวต่อไปว่าขณะเกิดเหตุ ลูกจ้างผู้เสียชีวิตกําลังลงปฏิบัติงานในหลุมที่ขุดไว้เพื่อเชื่อมต่อสายไฟ ในระหว่างนั้นมีดินโคลนสไลด์ทับร่างลูกจ้างอย่างรวดเร็ว ทําให้ลูกจ้างเสียชีวิตทันทีจากความเสียหายดังกล่าวตนขอแสดงความเสียใจกับญาติผู้เสียชีวิต และฝากไปถึงนายจ้างให้ปฏิบัติตามกฎหมายความปลอดภัยในการทํางาน เพื่อป้องกันไม่ให้เกิดอุบัติเหตุจากการทํางานพร้อมกําชับให้กรมสวัสดิการและคุ้มครองแรงงาน (กสร.) เข้าตรวจสอบการดําเนินงานตามกฎหมาย และสั่งการให้สํานักงานประกันสังคม เข้าตรวจสอบดูแลให้ความช่วยเหลือด้านสิทธิประโยชน์ที่ญาติผู้เสียชีวิตพึงได้กรณีเสียชีวิตเนื่องจากการทํางาน จากกองทุนเงินทดแทนอย่างเต็มที่
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร.ได้มอบหมายพนักงานตรวจความปลอดภัยรวมทั้งเจ้าหน้าที่ที่เกี่ยวข้องร่วมตรวจสอบเพิ่มเติมเพื่อสอบข้อเท็จจริงนายจ้าง และผู้ที่เกี่ยวข้อง เพื่อเตรียมรวบรวมพยานหลักฐานว่านายจ้างมีการฝ่าฝืนโดยไม่ปฏิบัติตามกฎหมายหรือไม่ ตามพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน ในสถานที่ที่มีอันตรายจากการตกจากที่สูงและที่ลาดชัน จากวัสดุกระเด็น ตกหล่น และพังทลายและจากการตกลงไปในภาชนะเก็บหรือรองรับวัสดุ พ.ศ. 2564 หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมสร้างความตื่นตระหนก กรมอุตุฯ รายงานพบพายุใต้ฝุ่นกำลังจะพัดขึ้นฝั่งที่ จ.นครศรีธรรมราช ให้ศูนย์เตือนภัยส่งสัญญาณเตือนประชาชน
วันเสาร์ที่ 4 กันยายน 2564
โฆษกดีอีเอสเตือนอย่าหลงเชื่อข่าวปลอมสร้างความตื่นตระหนก กรมอุตุฯ รายงานพบพายุใต้ฝุ่นกําลังจะพัดขึ้นฝั่งที่ จ.นครศรีธรรมราช ให้ศูนย์เตือนภัยส่งสัญญาณเตือนประชาชน
โฆษกดีอีเอสเตือนอย่าหลงเชื่อข่าวปลอมสร้างความตื่นตระหนก กรมอุตุฯ รายงานพบพายุใต้ฝุ่นกําลังจะพัดขึ้นฝั่งที่ จ.นครศรีธรรมราช ให้ศูนย์เตือนภัยส่งสัญญาณเตือนประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่ได้มีการให้ข้อมูลสภาพอากาศประเทศไทยเกี่ยวกับเรื่องกรมอุตุฯรายงานพบพายุใต้ฝุ่นกําลังจะพัดขึ้นฝั่งที่จ.นครศรีธรรมราชให้ศูนย์เตือนภัยส่งสัญญาณเตือนประชาชนทางศูนย์ต่อต้านข่าวปลอมได้ตรวจสอบข้อเท็จจริงกับทางกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จ
กรณีการส่งต่อข้อมูลสภาพอากาศประเทศไทยโดยระบุว่าขณะนี้กรมอุตุฯได้รายงานว่าพบพายุใต้ฝุ่นกําลังจะพัดขึ้นฝั่งที่จ.นครศรีธรรมราชจึงให้ศูนย์เตือนภัยส่งสัญญาณเตือนประชาชนนั้นทางกรมอุตุนิยมวิทยาได้ตรวจสอบและชี้แจงว่าข้อมูลดังกล่าวไม่เป็นความจริงและไม่ได้มีที่มาจากแหล่งข้อมูลของกรมอุตุนิยมวิทยา
โดยจากการติดตามสถานการณ์พายุหมุนเขตร้อนในขณะนี้ยังไม่ปรากฏมีการก่อตัวของพายุหมุนเขตร้อนใกล้บริเวณประเทศไทยและภาคใต้แต่อย่างไรส่วนพยากรณ์อากาศ24ชม.ข้างหน้าของวันที่4กันยายน2564พบว่าร่องมรสุมพาดผ่านภาคเหนือและภาคตะวันออกเฉียงเหนือตอนบนเข้าสู่หย่อมความกดอากาศต่ําบริเวณอ่าวตังเกี๋ยประกอบกับมรสุมตะวันตกเฉียงใต้กําลังปานกลางพัดปกคลุมทะเลอันดามันประเทศไทยและอ่าวไทยลักษณะเช่นนี้ทําให้ภาคเหนือภาคตะวันออกเฉียงเหนือและภาคตะวันออกยังคงมีฝนตกหนักบางแห่ง
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อมิให้เกิดความสับสนและตื่นตระหนกขึ้นในสังคมหากมีสงสัยหรือต้องการข้อมูลเพื่อเติมสามารถติดตามได้ที่เว็บไซต์www.tmd.go.thโทรสายด่วน1182
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-กทพ. ยกเลิกการจำกัดเวลาให้บริการ สำหรับรถยนต์ทั่วไปบนทางพิเศษเฉพาะในเขตกรุงเทพมหานคร ตั้งแต่วันที่ 31 ตุลาคม 2564 เป็นต้นไป
วันศุกร์ที่ 29 ตุลาคม 2564
กทพ. ยกเลิกการจํากัดเวลาให้บริการ สําหรับรถยนต์ทั่วไปบนทางพิเศษเฉพาะในเขตกรุงเทพมหานคร ตั้งแต่วันที่ 31 ตุลาคม 2564 เป็นต้นไป
...
การทางพิเศษแห่งประเทศไทย (กทพ.) กระทรวงคมนาคม จะยกเลิกการจํากัดเวลาการให้บริการสําหรับรถยนต์ทั่วไปบนทางพิเศษในเขตกรุงเทพมหานคร ตั้งแต่วันที่ 31 ตุลาคม 2564 หลังเวลา 00.01 น. เป็นต้นไป สําหรับทางพิเศษที่อยู่นอกเขตกรุงเทพมหานคร ยังคงจํากัดเวลาการให้บริการระหว่างเวลา 23.00 น. - 03.00 น. ตามเดิม โดยทางพิเศษที่อยู่นอกเขตกรุงเทพมหานคร ได้แก่
1. ทางพิเศษอุดรรัถยา - ด่านฯ บางปะอิน (ทั้งขาเข้าและขาออก) ด่านฯ เชียงราก (ทั้งขาเข้าและขาออก) ด่านฯ บางพูน (ทั้งขาเข้าและขาออก) ด่านฯ ศรีสมาน (ทั้งขาเข้าและขาออก) ด่านฯ เมืองทอง (ทั้งขาเข้าและขาออก)
2. ทางพิเศษศรีรัช เฉพาะด่านฯ งามวงศ์วาน 1 และ 2
3. ทางพิเศษบูรพาวิถี - ด่านฯ บางนา กม.6 (ทั้งขาเข้าและขาออก) ด่านฯ บางแก้ว ด่านฯ บางนา กม. 9-1 9-2 และ 9-3 ด่านฯ บางพลี 1 และ 2 ด่านฯ สุวรรณภูมิ 1 และ 2 ด่านฯ วงแหวนรอบนอก (บางแก้ว) ด่านฯ เมืองใหม่บางพลี ด่านฯ บางเสาธง ด่านฯ บางบ่อ ด่านฯ บางพลีน้อย ด่านฯ บางสมัคร ด่านฯ บางวัว ด่านฯ บางปะกง 1 และ 2
4. ทางพิเศษกาญจนาภิเษก เฉพาะด่านฯ บางแก้ว 1 2 และ 3 ด่านฯ เทพารักษ์ 1 - 5ด่านฯ บางเมือง 1 - 4 ด่านฯ ปากน้ํา 1 - 3 ด่านฯ ปู่เจ้าสมิงพราย ด่านฯ บางครุ 1 - 3
กทพ. ต้องขออภัยในความไม่สะดวกในครั้งนี้ สอบถามรายละเอียดเพิ่มเติม โทร 1543 ศูนย์บริการข้อมูลผู้ใช้ทางพิเศษ (EXAT Call Center) ตลอด 24 ชั่วโมง
รัฐบาลไทย-ข่าวทำเนียบรัฐบาล-รมช.ประภัตร ลงพื้นที่ตรวจเยี่ยมกลุ่มเกษตรแปลงใหญ่ไม้ดอกไม้ประดับบ้านหนองแก่ง จังหวัดร้อยเอ็ด
วันศุกร์ที่ 17 ธันวาคม 2564
รมช.ประภัตร ลงพื้นที่ตรวจเยี่ยมกลุ่มเกษตรแปลงใหญ่ไม้ดอกไม้ประดับบ้านหนองแก่ง จังหวัดร้อยเอ็ด
รมช.ประภัตร ลงพื้นที่ตรวจเยี่ยมกลุ่มเกษตรแปลงใหญ่ไม้ดอกไม้ประดับบ้านหนองแก่ง จังหวัดร้อยเอ็ด พร้อมดัน "โครงการสานฝันสร้างอาชีพ ยกระดับรายได้เกษตรกร" สร้างงาน สร้างอาชีพ สร้างรายได้ กระตุ้นเศรษฐกิจของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมกลุ่มเกษตรแปลงใหญ่ไม้ดอกไม้ประดับบ้านหนองแก่ง พร้อมมอบเงินสนับสนุนงบประมาณ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด (ด้านพืช) ณ บ้านหนองแก่ง ตําบลพลับพลา อําเภอเชียงขวัญ จังหวัดร้อยเอ็ด โดยมี ดร.รณวริทธิ์ ปริยฉัตรตระกูล สมาชิกวุฒิสภา นางสาวเสาวลักษณ์ ศุภกมลเสนีย์ รองเลขาธิการสํานักงานมาตรฐานสินค้าเกษตรและอาหารแห่งชาติ นายภูสิต สมจิตต์ ผู้ว่าราชการจังหวัดร้อยเอ็ด นายเอกภาพ พลซื่อ นายกองค์การบริหารส่วนจังหวัดร้อยเอ็ด ตลอดจนหัวหน้าส่วนราชการ ผู้นําภาคประชาชนและเกษตรกรเข้าร่วมงาน
รมช.ประภัตร กล่าวว่า โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด มุ่งเน้นในการสร้างความเข้มแข็งแก่เศรษฐกิจฐานราก ในระดับท้องถิ่นและชุมชน เพื่อให้เติบโตอย่างยั่งยืน ผ่านการเพิ่มประสิทธิภาพการผลิตภาคเกษตรหรือปรับเข้าสู่เกษตรแปลงใหญ่ และเกษตรสมัยใหม่ ซึ่งเป็นที่น่ายินดีที่กลุ่มเกษตรแปลงใหญ่ไม้ดอกไม้ประดับบ้านหนองแก่ง ซึ่งมีสมาชิกกว่า 50 ครัวเรือน สามารถยกระดับระบบส่งเสริมการเกษตรแบบแปลงใหญ่ได้เป็นอย่างดี วันนี้จึงได้มาตรวจเยี่ยมดูการดําเนินงาน และยังได้นําเงินสนับสนุนงบประมาณ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด (ด้านพืช) มามอบให้ จํานวน 3,000,000 ล้านบาท เพื่อใช้สําหรับเพิ่มศักยภาพการผลิต โดยการนําเทคโนโลยีและนวัตกรรมมาปรับใช้ร่วมกับการทําการเชื่อมโยงตลาดสินค้า รวมถึงการพัฒนาคุณภาพ และมาตรฐานสินค้า เพิ่มคุณภาพผลผลิต สามารถลดต้นทุน สร้างมูลค่าเพิ่ม เพิ่มช่องทางการตลาด และเพิ่มรายได้อย่างยั่งยืน
รมช.ประภัตรยังได้แนะนํา"โครงการสานฝันสร้างอาชีพ ยกระดับรายได้เกษตรกร" ให้กับเกษตรกรในพื้นที่ และกําชับให้ส่วนราชการกระทรวงเกษตรฯ ในพื้นที่จังหวัดร้อยเอ็ด เร่งทําประชาสัมพันธ์โครงการ เพื่อสร้างการรับรู้ให้กับประชาชนในพื้นที่ โดยโครงการดังกล่าวฯ เป็นความร่วมมือระหว่างกระทรวงเกษตรฯ ร่วมมือกับธนาคารเพื่อการเกษตรและสหกรณ์การเกษตร (ธ.ก.ส.) โดย ธ.ก.ส จะปล่อยสินเชื่อให้เป็นทุนหมุนเวียนแก่เกษตรกร สําหรับใช้ประกอบอาชีพการเกษตรเน้นอาชีพที่มีตลาดรองรับ มีการประกันราคารับซื้อผลผลิต สามารถสร้างรายได้ในระยะสั้น 4-6 เดือน มีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงได้ ซึ่งธ.ก.ส. ได้รับการอนุมัติวงเงินกว่า 30,000 ล้านบาท เริ่มจ่ายเงินแล้วตั้งแต่วันที่ 1 กรกฏาคม 2564 - วันที่ 31 มีนาคม 2567 ปล่อยกู้เป็นรายบุคคล หนี้เสียสามารถกู้ได้ สามารถใช้บุคคลรวม 3 คน หรือหลักทรัพย์ค้ําประกันได้ โดยจะปล่อยกู้สูงสุดรายละ 100,000 บาท/1-3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
นอกจากนี้ รมช.เกษตรฯ ยังได้ร่วมกับองค์การบริหารส่วนจังหวัดร้อยเอ็ด มอบถุงกําลังใจ จํานวน 500 ชุด เมล็ดพันธุ์ผัก จํานวน 300 ชุด ต้นกล้าพริก จํานวน 2000 ชุด ให้กับประชาชนในพื้นที่ ที่ได้รับผลกระทบจากปัญหาน้ําท่วม ซึ่งขณะนี้ระดับน้ําลดลงสู่ภาวะปกติแล้ว
รัฐบาลไทย-ข่าวทำเนียบรัฐบาล-กรมการขนส่งทางบก ลงโทษคนขับรถทัวร์ชนตอม่อใต้สะพานที่สระบุรี สั่งเพิกถอนใบอนุญาตขับรถสาธารณะ และถอนรถออกจากใบอนุญาตประกอบการขนส่ง
วันอังคารที่ 15 มีนาคม 2565
กรมการขนส่งทางบก ลงโทษคนขับรถทัวร์ชนตอม่อใต้สะพานที่สระบุรี สั่งเพิกถอนใบอนุญาตขับรถสาธารณะ และถอนรถออกจากใบอนุญาตประกอบการขนส่ง
พร้อมดําเนินการตามกฎหมายกับผู้ประกอบการ
จากกรณีที่รถทัวร์โดยสารสายกรุงเทพฯ - สุวรรณภูมิ (ร้อยเอ็ด) เกิดอุบัติเหตุพุ่งชนตอม่อสะพานต่างระดับตลิ่งชัน บริเวณทางหลวงแผ่นดินหมายเลข 2 ถนนมิตรภาพ ขาเข้ากรุงเทพฯ หน้าห้างโรบินสัน สาขาสระบุรี เมื่อวันที่ 12 มีนาคม 2565 จนเป็นเหตุให้มีผู้บาดเจ็บและเสียชีวิตจํานวนมาก ซึ่งผลการสอบสวนของเจ้าหน้าที่ตํารวจ นายนรินทร์ศาสตร์ หงษา พนักงานขับรถ ให้การสารภาพว่าได้เสพสารเสพติดก่อนปฏิบัติหน้าที่ขับรถโดยสาร สํานักงานขนส่งจังหวัดสระบุรีจึงได้สั่งเพิกถอนใบอนุญาตเป็นผู้ขับรถขับรถสาธารณะ เนื่องจากมีความผิดฐานใช้ยาเสพติดให้โทษ ตามมาตรา 127 ทวิ แห่งพระราชบัญญัติการขนส่งทางบก พ.ศ. 2522 ประกอบกับเป็นการขับรถโดยไม่คํานึงถึงความปลอดภัย ก่อให้เกิดอุบัติเหตุร้ายแรงเป็นเหตุทําให้มีผู้บาดเจ็บและเสียชีวิตจํานวนมากและได้ดําเนินการเพิกถอนรถคันดังกล่าวออกจากใบอนุญาตประกอบการขนส่งด้วยรถโดยสารประจําทางแล้ว พร้อมนี้ได้เรียกบริษัท ขนส่ง จํากัด ในฐานะผู้ได้รับใบอนุญาตประกอบการขนส่งมาดําเนินการพิจารณาลงโทษฐานไม่ควบคุมกํากับดูแลผู้ขับรถให้ปฏิบัติตามข้อกําหนดว่าด้วยความปลอดภัยในการขนส่งตามที่กําหนดในกฎกระทรวง ตามมาตรา 36 แห่งพระราชบัญญัติการขนส่งทางบก พ.ศ. 2522 และให้พิจารณาดําเนินการลงโทษตามสัญญาเข้าร่วมบริการของบริษัท สหพันธ์ ร้อยเอ็ดทัวร์ จํากัด ต่อไป
ทั้งนี้ กรมการขนส่งทางบกได้จัดทีมผู้เชี่ยวชาญด้านความปลอดภัย ลงพื้นที่ตรวจสอบความพร้อมของรถโดยสารและการดําเนินการของบริษัท สหพันธ์ ร้อยเอ็ดทัวร์ จํากัด รถร่วมบริการของ บริษัท ขนส่ง จํากัด ซึ่งเป็นผู้ได้รับใบอนุญาตประกอบการขนส่งที่วิ่งรับส่งผู้โดยสารในเส้นทางดังกล่าว จํานวน 8 คัน เพื่อตรวจสอบมาตรฐานการบริหารจัดการในการขนส่งผู้โดยสาร ความพร้อมของพนักงานขับรถ ความพร้อมของผู้ประจํารถ การดูแลบํารุงรักษารถ ให้เป็นไปตามกฎระเบียบที่กรมการขนส่งทางบกกําหนด เพื่อความปลอดภัยของผู้ใช้บริการต่อไป
รัฐบาลไทย-ข่าวทำเนียบรัฐบาล-ปลัดกอบชัย เปิดสัมมนาเชิงปฏิบัติการการพัฒนาบุคลากร สนับสนุนงานของสำนักงานกองทุนพัฒนาเอสเอ็มอีตามแนวประชารัฐ
วันจันทร์ที่ 4 กรกฎาคม 2565
ปลัดกอบชัย เปิดสัมมนาเชิงปฏิบัติการการพัฒนาบุคลากร สนับสนุนงานของสํานักงานกองทุนพัฒนาเอสเอ็มอีตามแนวประชารัฐ
ปลัดกอบชัย เปิดสัมมนาเชิงปฏิบัติการการพัฒนาบุคลากรสนับสนุนงานของสํานักงานกองทุนพัฒนาเอสเอ็มอีตามแนวประชารัฐ
จังหวัดชลบุรี : วันนี้ (4 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการการพัฒนาบุคลากรสนับสนุนงานของสํานักงานกองทุนพัฒนาเอสเอ็มอีตามแนวประชารัฐ ประจําปีงบประมาณ พ.ศ. 2565 เพื่อให้ความรู้และสร้างความเข้าใจเกี่ยวกับแนวทางการดําเนินงานและแนวทางการปฏิบัติงานที่เกี่ยวข้องกับกองทุนพัฒนาเอสเอ็มอีตามแนวประชารัฐ ซึ่งในช่วงระยะเวลา 1-2 ปี ที่ผ่านมา ได้มีการนําระบบเทคโนโลยีสารสนเทศมาช่วยในการดําเนินงาน อีกทั้งยังเป็นโอกาสในการให้บุคลากรที่เป็นเจ้าหน้าที่กองทุนพัฒนาเอสเอ็มอีตามแนวประชารัฐ ทั้งส่วนกลางและส่วนภูมิภาคได้พบปะและสร้างเครือข่ายระหว่างกัน ซึ่งจะทําให้การประสานการดําเนินงานมีประสิทธิภาพเพิ่มมากขึ้น ซึ่งจัดขึ้นระหว่างวันที่ 4 - 5 กรกฎาคม 2565 ณ โรงแรมบางแสนเฮอริเทจ จังหวัดชลบุรี โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายชัชพล อินทโฉม อุตสาหกรรมจังหวัดชลบุรี ร่วมเปิดงาน
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า คณะรัฐมนตรีมีมติเห็นชอบจัดตั้งกองทุนพัฒนาเอสเอ็มอีตามแนวประชารัฐ ตามร่างพระราชบัญญัติงบประมาณรายจ่ายเพิ่มเติมประจําปีงบประมาณ พ.ศ. 2560 เมื่อวันที่ 17 มกราคม 2560 กระทรวงอุตสาหกรรม ได้รับจัดสรรเงินกองทุนพัฒนา เอสเอ็มอีตามแนวประชารัฐ วงเงิน 20,000 ล้านบาท เพื่อดําเนินโครงการสนับสนุนให้ความช่วยเหลือเงินทุนและเพิ่มช่องทางการเข้าถึงแหล่งเงินทุนให้กับเอสเอ็มอีที่มีศักยภาพในการต่อยอดพัฒนาธุรกิจได้อย่างมีประสิทธิภาพและขีดความสามารถสูงขึ้น ภายใต้การบริหารและดําเนินการโดยสํานักงานกองทุนพัฒนาเอสเอ็มอีตามแนวประชารัฐ สํานักงานปลัดกระทรวงอุตสาหกรรม ซึ่งจากวันนั้นจนถึงวันนี้ สํานักงานกองทุนฯ ได้ดําเนินการให้ความช่วยเหลือผู้ประกอบการมาแล้วกว่า 5 ปี รวมจํานวนผู้ประกอบการที่ได้รับการช่วยเหลือกว่า 15,000 กิจการ วงเงินมากกว่า 20,000 ล้านบาท
ทั้งนี้ในปีงบประมาณ พ.ศ. 2564 สํานักงานกองทุนพัฒนาเอสเอ็มอีตามแนวประชารัฐ ได้รับผลประเมินการดําเนินงานประจําปีบัญชี 2564 จากกรมบัญชีกลาง และ บริษัท ทริส คอร์ปอเรชั่น จํากัด ในระดับคะแนน 4.098 คะแนน ซึ่งเป็นระดับคะแนนที่สูงขึ้นจากปีบัญชีก่อน ๆ โดยในปีงบประมาณ พ.ศ. 2564 กองทุนฯ สามารถดําเนินมาตรการด้านสินเชื่อได้ตามเป้าหมาย ควบคู่กับการพัฒนาผู้ประกอบการให้มีผลิตภาพเพิ่มขึ้น และที่สําคัญ คือ การปรับปรุงระบบดิจิทัลเพื่อรองรับการให้บริการกลุ่มเป้าหมายและใช้ประโยชน์ในการตัดสินใจของผู้บริหารเพื่อกําหนดนโยบายและมาตรการต่าง ๆ ได้อย่างรวดเร็วและมีประสิทธิภาพ ซึ่งผลสัมฤทธิ์การดําเนินงานในครั้งนี้ จะไม่สามารถเกิดขึ้นได้หากปราศจากความร่วมมือจากเจ้าหน้าที่สนับสนุนการดําเนินงานกองทุนพัฒนาเอสเอ็มอีตามแนวประชารัฐ ทั้งส่วนกลางและส่วนภูมิภาค ซึ่งถือว่าเป็นกําลังสําคัญหลักในการขับเคลื่อนและจากผลการดําเนินงานและความพร้อมของบุคลากรกองทุน ฯ ซึ่งเป็นเครื่องมือสําคัญที่เปิดโอกาสและช่วยเหลือสนับสนุนให้ผู้ประกอบการ SMEs สามารถเติบโตได้และเป็นส่วนหนึ่งที่ช่วยให้เศรษฐกิจฟื้นฟูและเติบโตขึ้น
รัฐบาลไทย-ข่าวทำเนียบรัฐบาล-เปิดตัวอย่างมั่นใจ“ออมไปด้วยกันบนวอลเล็ต สบม.” จำหน่ายหมดเกลี้ยง “ออมไปด้วยกัน” ผ่าน 4 ธนาคารตัวแทน พร้อมจำหน่ายวันที่ 22 พฤศจิกายน 2564 นี้
วันจันทร์ที่ 15 พฤศจิกายน 2564
เปิดตัวอย่างมั่นใจ“ออมไปด้วยกันบนวอลเล็ต สบม.” จําหน่ายหมดเกลี้ยง “ออมไปด้วยกัน” ผ่าน 4 ธนาคารตัวแทน พร้อมจําหน่ายวันที่ 22 พฤศจิกายน 2564 นี้
การจําหน่ายพันธบัตรออมทรัพย์รุ่น “ออมไปด้วยกันบนวอลเล็ต สบม.” 2 รุ่นอายุ ได้แก่ รุ่นอายุ 5 ปี และรุ่นอายุ 10 ปี อัตราดอกเบี้ยแบบขั้นบันไดประสบความสําเร็จและได้รับการตอบรับจากประชาชนเป็นอย่างดีจําหน่ายได้ครบ 10,000 ล้านบาท หลังเปิดจําหน่ายได้เพียง 12 นาที
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์รุ่น “ออมไปด้วยกันบนวอลเล็ต สบม.” 2 รุ่นอายุ ได้แก่ รุ่นอายุ 5 ปี และรุ่นอายุ 10 ปี อัตราดอกเบี้ยแบบขั้นบันไดประสบความสําเร็จและได้รับการตอบรับจากประชาชนเป็นอย่างดีจําหน่ายได้ครบ 10,000 ล้านบาท หลังเปิดจําหน่ายได้เพียง 12 นาที
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์รุ่น “ออมไปด้วยกันบนวอลเล็ต สบม.” และพบกับพันธบัตรออมทรัพย์ “ออมไปด้วยกัน” ที่จะจําหน่ายผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯธนาคารกสิกรไทยฯ และธนาคารไทยพาณิชย์ฯ ตั้งแต่วันที่ 22 พฤศจิกายน – 3 ธันวาคม 2564 โดยจะเริ่มจําหน่ายให้แก่ประชาชน ในวันที่ 22 พฤศจิกายน 2564 รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.10 ต่อปี และรุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.00 ต่อปี และจําหน่ายให้แก่นิติบุคคลไม่แสวงหาผลกําไร ในวันที่ 24 พฤศจิกายน 2564 รุ่นอายุ 10 ปี อัตราดอกเบี้ยคงที่ร้อยละ 2.20 ต่อปี ตามลําดับจึงขอเชิญผู้สนใจสอบถามเงื่อนไขและวิธีการจัดจําหน่ายได้ที่ธนาคารตัวแทนจําหน่ายทั้ง 4 แห่ง หรือติดตามข่าวสารได้ที่ Facebook สํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กยศ. ชี้แจงหากยกเลิกหนี้จะทำให้คนรุ่นใหม่ไม่ได้รับโอกาสทางการศึกษา
วันศุกร์ที่ 19 สิงหาคม 2565
กยศ. ชี้แจงหากยกเลิกหนี้จะทําให้คนรุ่นใหม่ไม่ได้รับโอกาสทางการศึกษา
กยศ.ชี้แจงประเด็นมีข้อโต้แย้งในสื่อสังคมออนไลน์ #ล้างหนี้ กยศ. จากการล่ารายชื่อเพื่อยื่นแก้ไขกฎหมายยกเลิกหนี้ กยศ. ซึ่งหากยกเลิกหนี้จะทําให้คนรุ่นใหม่ไม่ได้รับโอกาสทางการศึกษา เนื่องจาก กยศ.เป็นกองทุนหมุนเวียนที่ไม่ได้ใช้งบประมาณแผ่นดินในการให้กู้ยืม
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ตามที่ปรากฏเป็นประเด็นที่มีข้อโต้แย้งในสื่อสังคมออนไลน์ #ล้างหนี้ กยศ. โดยการล่ารายชื่อเพื่อยื่นแก้ไขกฎหมายยกเลิกหนี้ กยศ. นั้น กองทุนขอชี้แจงว่า กองทุนเป็นหน่วยงานของรัฐ ดําเนินการในลักษณะทุนหมุนเวียนที่ไม่ได้มีการแสวงหาผลกําไร เพื่อให้โอกาสทางการศึกษากับนักเรียน นักศึกษาที่ขาดแคลนทุนทรัพย์โดยการให้กู้ยืมเงินด้วยอัตราดอกเบี้ยต่ําเพียง 1% ต่อปี และให้ระยะเวลาผ่อนชําระนานถึง 15 ปี ปัจจุบัน มีผู้กู้ยืมได้รับโอกาสทางการศึกษาไปแล้ว 6,217,458 ราย เป็นเงินให้กู้ยืมกว่า 696,802 ล้านบาท และกองทุนมีเงินหมุนเวียนจากการชําระคืนกว่า 30,000 ล้านบาทต่อปี ทําให้กองทุนมีเงินให้นักเรียน นักศึกษารุ่นน้องกู้โดยไม่ต้องใช้งบประมาณแผ่นดินตั้งแต่ปีการศึกษา 2561 เป็นต้นมา โดยในปีการศึกษา 2565 กองทุนได้เตรียมเงินกว่า 38,000 ล้านบาท เพื่อรองรับผู้กู้ยืมจํานวนกว่า 600,000 ราย
ที่ผ่านมากองทุน กยศ. เป็นหน่วยงานที่ให้โอกาสและช่วยเหลือผู้กู้ยืมมาโดยตลอด ซึ่งการยกเลิกหนี้ กยศ. ไม่ใช่ทางออกของการแก้ปัญหาการเข้าถึงการศึกษา นอกจากจะส่งผลกระทบต่องบประมาณแผ่นดินแล้วยังส่งผลต่อบรรทัดฐานของสังคมด้านความซื่อสัตย์สุจริต ความรับผิดชอบและวินัยทางการเงินของคนรุ่นใหม่ ที่จะเป็นอนาคตของประเทศ ปัจจุบัน มีผู้กู้ยืมที่อยู่ระหว่างชําระหนี้จํานวน 3,458,429 ราย เป็นยอดหนี้คงเหลือจํานวน 337,857 ล้านบาท หากยกเลิกหนี้ดังกล่าวจะทําให้คนรุ่นใหม่ไม่ได้รับโอกาสทางการศึกษา อย่างไรก็ตาม กองทุนอยู่ระหว่างการปรับปรุงกฎหมายให้มีความผ่อนปรนและช่วยเหลือลดภาระของผู้กู้ยืม โดยจะมีการปรับโครงสร้างหนี้ การแปลงหนี้ เพื่อขยายระยะเวลาในการผ่อนชําระและลดอัตราเบี้ยปรับให้มีความเหมาะสมยิ่งขึ้น และในขณะนี้กองทุนได้ขยายระยะเวลามาตรการลดหย่อนหนี้ช่วยเหลือผู้กู้ยืมต่อเนื่องจนถึงวันที่ 31 ธันวาคม 2565 โดยลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมที่ยังไม่ถูกดําเนินคดี ลดดอกเบี้ยเงินกู้ยืมเหลือ 0.01% ต่อปี สําหรับผู้กู้ยืมที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้ ลดเงินต้น 5% สําหรับผู้กู้ยืมที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว ลดเบี้ยปรับ 100% สําหรับผู้กู้ยืมทุกกลุ่มที่ชําระหนี้ปิดบัญชี ลดเบี้ยปรับ 80% สําหรับผู้กู้ยืมที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ (ไม่ค้างชําระ) อีกทั้ง กองทุนได้มีมาตรการชะลอการฟ้องร้องดําเนินคดี ชะลอการบังคับคดีไว้ เว้นแต่คดีที่จะใกล้ขาดอายุความ และงดการขายทอดตลาดทรัพย์สินของผู้กู้ยืม และ/หรือผู้ค้ําประกันอีกด้วย ทั้งนี้ กองทุนขอยืนยันว่า กองทุนจะเป็นหลักประกันให้ทุกครอบครัวว่าน้องๆ ที่ขาดแคลนสามารถกู้เงินได้ทุกคนโดยไม่มีข้อจํากัด เพื่อให้โอกาสทุกคนอย่างเท่าเทียมในการเข้าถึงการศึกษา” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 มิถุนายน 2564 พนักงานติดเชื้อไวรัส COVID-19 จำนวน 1 ราย
วันพุธที่ 16 มิถุนายน 2564
ประกาศ ขสมก. ประจําวันที่ 16 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 16 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 16 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานธุรการ ระดับ 2 (เจ้าหน้าที่ MIS) อู่ใต้ทางด่วนสาธุประดิษฐ์ เขตการเดินรถที่ 4
รัฐบาลไทย-ข่าวทำเนียบรัฐบาล-ปลัด สธ. แนะ กทม. เตรียมความพร้อมรับมือโรคโควิด 19 เข้าสู่การเป็นโรคประจำถิ่น
วันจันทร์ที่ 2 พฤษภาคม 2565
ปลัด สธ. แนะ กทม. เตรียมความพร้อมรับมือโรคโควิด 19 เข้าสู่การเป็นโรคประจําถิ่น
ปลัดกระทรวงสาธารณสุข เผย สถานการณ์โควิด 19 พื้นที่กทม.แนวโน้มดีขึ้น มีระบบดูแลรักษาผู้ติดเชื้อครอบคลุม ประชาชนได้รับวัคซีนเข็มที่ 3 มากกว่า 60% สามารถเดินหน้าเข้าสู่การจัดการให้โควิด 19 เป็นโรคประจําถิ่นได้
ปลัดกระทรวงสาธารณสุข เผย สถานการณ์โควิด 19 พื้นที่กทม.แนวโน้มดีขึ้น มีระบบดูแลรักษาผู้ติดเชื้อครอบคลุม ประชาชนได้รับวัคซีนเข็มที่ 3 มากกว่า 60% สามารถเดินหน้าเข้าสู่การจัดการให้โควิด 19 เป็นโรคประจําถิ่นได้ โดยมีมาตรการดูแลพื้นที่สําคัญ เช่น ผับ บาร์ ร้านอาหาร ขนส่งสาธารณะ
วันนี้ (2 พฤษภาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยแพทย์หญิงปฐมพร ศิรประภาศิริ ผู้ทรงคุณวุฒิกระทรวงสาธารณสุข และผู้ตรวจราชการกระทรวงสาธารณสุข เขตสุขภาพที่ 13 นายแพทย์ภูวเดช สุระโคตร ผู้ช่วยปลัดกระทรวงสาธารณสุข ร่วมหารือกับ แพทย์หญิงป่านฤดี มโนมัยพิบูลย์ ผู้อํานวยการสํานักอนามัย กรุงเทพมหานคร และคณะ เกี่ยวกับแนวทางการเตรียมความพร้อมพื้นที่กรุงเทพมหานครให้รับมือโรคโควิด 19 ตามแนวทางการขับเคลื่อนบริหารจัดการโรคโควิด 19 แบบโรคประจําถิ่น (Endemic approach)
นายแพทย์เกียรติภูมิ กล่าวว่า ขณะนี้สถานการณ์การแพร่ระบาดของโรคโควิด 19 ของประเทศไทย เริ่มคลี่คลายมากขึ้น หลายจังหวัดมีแนวโน้มพบผู้ติดเชื้อรายใหม่ ผู้ป่วยหนักและผู้เสียชีวิตลดลงอย่างต่อเนื่อง กระทรวงสาธารณสุขได้เตรียมการรองรับสถานการณ์ตามแนวทาง 2U 3พอ ได้แก่ Universal Prevention ใช้การป้องกันตนเองขั้นสูงสุดต่อเนื่อง, Universal Vaccination ฉีดวัคซีนโควิด 19 ให้ครอบคลุมประชาชนทุกกลุ่ม, มีเตียงเพียงพอสําหรับผู้ป่วยโควิด, มียาและวัคซีนฉีดเพียงพอให้ประชาชน และมีบุคลากรทางการแพทย์ในการดูแลผู้ป่วยเพียงพอ
สําหรับกรุงเทพมหานคร เป็นจังหวัดหนึ่งที่สถานการณ์ดีขึ้นเช่นกัน ผู้ที่ตรวจพบว่าติดเชื้อได้รับการดูแลรักษาที่บ้าน (Home Isolation) และแบบผู้ป่วยนอก “เจอ แจก จบ” ขณะที่การฉีดวัคซีนมีความครอบคลุมสูง คือ เข็ม 1 และเข็ม 2 ได้เกิน 100% ส่วนเข็มกระตุ้นหรือเข็ม 3 มีความครอบคลุมมากกว่า 60% สามารถเดินหน้าเข้าสู่การเป็นจังหวัดที่บริหารจัดการโรคโควิด 19 แบบโรคประจําถิ่น (Endemic Sandbox) ได้แนะนําให้มุ่งเน้นการจัดการในพื้นที่สําคัญ เช่น สวนสาธารณะ ที่มีคนจํานวนมาก กิจการที่มีความเสี่ยง เช่น ผับ บาร์ รวมถึงขนส่งสาธารณะต่าง ๆ โดยร่วมกับหน่วยงานที่เกี่ยวข้องยกระดับการผ่อนคลายอย่างค่อยเป็นค่อยไป เพื่อให้ประชาชนค่อยๆ ปรับตัว และการเปลี่ยนผ่านเป็นไปอย่างราบรื่น
************************************** 2 พฤษภาคม 2565
รัฐบาลไทย-ข่าวทำเนียบรัฐบาล-รมว.อว. ยก เศรษฐกิจพอเพียงคือรากฐานของคนไทย
วันพุธที่ 20 ตุลาคม 2564
รมว.อว. ยก เศรษฐกิจพอเพียงคือรากฐานของคนไทย
รมว.อว. ยก เศรษฐกิจพอเพียงคือรากฐานของคนไทย
"ดร. เอนก" ยก เศรษฐกิจพอเพียงคือรากฐานของคนไทย
สถาบันเศรษฐกิจพอเพียง สรัางPlatform ใหม่ที่ทันสมัย ตอบโจทย์การพัฒนาวิทยาศาสตร์และเทคโนโลยี
ควบคู่ไปกับเศรษฐกิจเชิงสร้างสรรค์ มั่นใจ! Model เศรษฐกิจพอเพียงของไทยยกระดับสู่สากลใน 5 ปี
เมื่อวันที่ 18 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เปิดกิจกรรมเสวนา "สืบสานเศรษฐกิจพอเพียง สู่โมเดลการพัฒนาระดับสากล" พร้อมด้วย ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีและโฆษกกระทรวง ศ.ดร.นพ.สิริฤกษ์ ทรงศิวิไล ปลัดกระทรวง ศ.ศุภชัย ปทุมนากุล รองปลัดกระทรวง รศ.ดร.พาสิทธิ์ หล่อธีรพงศ์ รองปลัดกระทรวงเข้าร่วมงานเสวนาดังกล่าวด้วย จัดขึ้น ณ ห้องแถลงข่าวชั้น 1 อาคารพระจอมเกล้า สป.อว (ถนนโยธี)
ศ.(พิเศษ) ดร.เอนก กล่าวในการเสวนาว่า การจัดตั้งวิทยสถานด้านสังคมศาสตร์ มนุษยศาสตร์และศิลปกรรมศาสตร์แห่งประเทศไทยหรือที่รู้จักกันในนาม"ธัชชา"เป้าหมายคืออยากให้เกิดสมดุลทางวิชาการทั้งในด้านวิทยาศาสตรและเทคโนโลยี และศิลปะวิทยาการทั้งปวง สร้างสรรค์องค์ความรู้แบบสหวิทยาการ และหนึ่งในสถาบันที่ตนอยากให้มีตั้งแต่แรกเริ่มและได้จัดตั้งอย่างจริงจังไปแล้วนั่นคือ สถาบันเศรษฐกิจพอเพียง เพื่อเป็นศูนย์กลางแห่งการเรียนรู้และพัฒนาวิชาการด้านเศรษฐกิจพอเพียง ควบคู่ไปกับการพัฒนาดัานวิทยาศาสตร์ เทคโนโลยีและนวัตกรรมกับเศรษฐกิจเชิงสร้างสรรค์ เพื่อเป็นต้นแบบนวัตกรรมเศรษฐกิจพอเพียงแก่ประเทศเพื่อนบ้าน และก้าวสู่การเป็น Model ด้านนี้ในระดับสากลให้ได้ภายใน 5 ปี
"ตนอยากให้สถาบันเศรษฐกิจพอเพียงหรือนักวิชาการรุ่นใหม่ ร่วมกันสร้างแนวทางหรือวิธีการพัฒนาเศรษฐกิจเชิงสร้างสรรค์ของไทยผสานกับหลักเศรษฐกิจพอเพียง เพราะคนไทยอยู่คู่กับอารยธรรมและวัฒนธรรมต่างๆ ที่เรามีมาอย่างช้านาน งานศิลปะภายในชุมชนเรามีมากมาย ทั้งการใช้ชีวิต การอาหาร หรือการก่อสร้าง สิ่งเหล่านี้คือมรดกทางวัฒนธรรมที่เราได้เปรียบชาวต่างชาติ เราทุกคนต่องร่วมมือกันยกระดับวิ่งเหล่านี้บนพื้นฐานของคําว่า เศรษฐกิจพอเพียง สร้างสรรค์วิธีการต่อยอดสู่การนําเทคโนโลยีและนวัตกรรมเข้ามาพัฒนาเพื่อให้เกิดความสมดุลและเสถียรภาพอย่างยั่งยืน เกิดเป็นModel ของประเทศไทยที่มีความเทียบเท่าประชาคมโลกให้ได้"ดร.เอนก กล่าวในตอนท้าย
รัฐบาลไทย-ข่าวทำเนียบรัฐบาล-ครม.อนุมัติการจัดทำและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว
วันอังคารที่ 3 พฤษภาคม 2565
ครม.อนุมัติการจัดทําและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว
ครม.อนุมัติการจัดทําและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว
วันที่ 3 พฤษภาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติการจัดทําและเห็นชอบร่างบันทึกความเข้าใจระหว่างรัฐบาลไทยกับรัฐบาลลาวว่าด้วยโครงการจัดสร้างสวนรุกขชาติไทย-ลาว พร้อมอนุมัติให้อธิบดีกรมอุทยานแห่งชาติ สัตว์ป่า และพันธุ์พืช เป็นผู้ลงนามในร่างบันทึกความเข้าใจฯดังกล่าว โดยหากจําเป็นต้องแก้ไขปรับปรุงร่างบันทึกความเข้าใจฯในส่วนที่ไม่ใช่สาระสําคัญและไม่ขัดต่อผลประโยชน์ของประเทศไทย ให้กระทรวงทรัพยากรธรรมชาติและสิ่งแวดล้อมสามารถดําเนินการได้โดยไม่ต้องนําเสนอครม.อีกครั้ง และมอบหมายให้กระทรวงการต่างประเทศจัดทําหนังสือมอบอํานาจเต็มให้แก่อธิบดีกรมอุทยานแห่งชาติ สัตว์ป่า และพันธุ์พืชเป็นผู้ลงนามในร่างบันทึกความเข้าใจดังกล่าว
สําหรับการจัดสร้างสวนรุกชาติไทย-ลาว เป็นโครงการสําคัญตามกรอบการดําเนินงานความร่วมมือไทย-ลาวปี 2561-2564 มีวัตถุประสงค์เพื่อแสดงถึงมิตรภาพและความสัมพันธ์อันดีที่มีต่อกัน เพื่อเป็นแหล่งรวบรวมและอนุรักษ์พันธุกรรมพืชที่มีค่าหายากและใกล้สูญพันธุ์ รวมทั้งเป็นแหล่งท่องเที่ยวพักผ่อนหย่อนใจทางธรรมชาติแบบยั่งยืนของลาว และเพื่อสร้างความร่วมมือของนักพฤกษศาสตร์ในการศึกษาด้านพันธุ์ไม้ของสองประเทศ โดยสวนรุกขชาติไทย-ลาว ได้ดําเนินการจัดทําโครงการในเขตโรงเรียนมัธยมสมบูนนาซอน บ้านนาซอน เมืองปากงึม นครหลวงเวียงจันทน์ ซึ่งทางกรมอุทยานแห่งชาติ สัตว์ป่า และพันธุ์พืช ได้ตั้งงบประมาณรายจ่ายประจําปีงบประมาณ 2562 ไว้สําหรับดําเนินการในเรื่องนี้จํานวน 10.95 ล้านบาท แต่ไม่สามารถดําเนินการก่อสร้างและเบิกจ่ายงบประมาณให้แล้วเสร็จได้ทันตามกําหนดเวลา เนื่องจากความล่าช้าในขั้นตอนการอนุญาตเข้าปฏิบัติงาน จึงทําให้งบประมาณสําหรับการก่อสร้างตกพับไป และบันทึกความเข้าใจฉบับเดิมได้สิ้นสุดลงแล้วเมื่อวันที่ 31 ธันวาคม 2564
อย่างไรก็ตามทั้งสองฝ่ายยังมีความประสงค์จะดําเนินโครงการจัดสร้างสวนรุกขชาติไทย-ลาวต่อไป ดังนั้นกระทรวงทรัพยากรธรรมชาติและสิ่งแวดล้อมจึงได้เสนอให้ครม.พิจารณาให้ความเห็นชอบร่างบันทึกความเข้าใจฯฉบับใหม่ในครั้งนี้ โดยยังคงมีเนื้อหาเหมือนฉบับเดิม แต่ได้ปรับขยายระยะเวลาดําเนินโครงการออกไปถึงวันที่ 31 ธันวาคม 2568 และกระทรวงทรัพยากรธรรมชาติและสิ่งแวดล้อมได้ตั้งงบประมาณรายจ่ายประจําปีงบประมาณ 2565 เพื่อดําเนินโครงการแล้วจํานวน 10.95 ล้านบาท จากงบประมาณโครงการรวม 15.24 ล้านบาท ส่วนที่เหลือจํานวน 4.29 ล้านบาท เป็นงบประมาณในส่วนของการฝึกอบรมในส่วนของผู้ที่เกี่ยวข้อง ซึ่งจะตั้งของบประมาณเพิ่มเติมเมื่อจัดสร้างสวนรุกชาติไทย-ลาว เสร็จเรียบร้อยแล้วต่อไป
รัฐบาลไทย-ข่าวทำเนียบรัฐบาล-ออมสินประกาศผลการดำเนินงานไตรมาส 1 ปี 65 ปล่อยสินเชื่อใหม่รวม 95,500 ล้านบาท เน้นช่วยรายย่อยและผู้ประกอบการผ่านวิกฤติ
วันอังคารที่ 19 เมษายน 2565
ออมสินประกาศผลการดําเนินงานไตรมาส 1 ปี 65 ปล่อยสินเชื่อใหม่รวม 95,500 ล้านบาท เน้นช่วยรายย่อยและผู้ประกอบการผ่านวิกฤติ
ในช่วง 3 เดือนแรก ปี 2565 ธนาคารออมสินได้ให้ความสําคัญในการช่วยเหลือประชาชนผู้ที่ตกงานหรือขาดรายได้ ผู้ประกอบการรายย่อย ที่ได้รับผลกระทบจากการแพร่ระบาดของโควิด-19 โดยธนาคารปล่อยสินเชื่อใหม่รวม 95,500 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ในช่วง 3 เดือนแรก ปี 2565 ธนาคารออมสินได้ให้ความสําคัญในการช่วยเหลือประชาชนผู้ที่ตกงานหรือขาดรายได้ ผู้ประกอบการรายย่อย ที่ได้รับผลกระทบจากการแพร่ระบาดของโควิด-19 โดยธนาคารปล่อยสินเชื่อใหม่รวม 95,500 ล้านบาท ทั้งสินเชื่อรายย่อย สินเชื่อธุรกิจ และสินเชื่อภาครัฐ เพิ่มขึ้นร้อยละ 20 เมื่อเทียบกับช่วงเดียวกันของปี 2564 รวมกว่า 370,000 ราย ในจํานวนนี้เป็นสินเชื่อตามนโยบายของรัฐบาล โดยพลเอกประยุทธ์ จันทร์โอชา นายกรัฐมนตรี อาทิ สินเชื่อสร้างงานสร้างอาชีพ จํานวน 33,000 ราย ปล่อยสินเชื่อรวม 1,600 ล้านบาท พร้อมกับอบรมทักษะอาชีพภายใต้โครงการออมสิน สร้างงาน สร้างอาชีพ ได้มากกว่า 16,200 ราย และสินเชื่อห่วงใย (เพื่อสู้ภัยโควิด-19) เพื่อช่วยเหลือกลุ่มประชาชนรายย่อยที่มีปัญหาขาดสภาพคล่อง ได้มีเงินหมุนเวียนใช้สอยในครอบครัวอีกกว่า 50,000 ราย ซึ่งรวมถึงการปล่อยสินเชื่อจํานําทะเบียนรถผ่านพันธมิตรของธนาคารด้วย เป็นต้น
สําหรับด้านการบริหารจัดการหนี้ ได้ช่วยเหลือลูกหนี้ที่ได้รับผลกระทบจากโควิด-19 ให้ได้รับการผ่อนปรนอย่างต่อเนื่อง ด้วยมาตรการปรับโครงสร้างหนี้อย่างยั่งยืน ซึ่งในไตรมาสแรก ปี 2565 ธนาคารปรับโครงสร้างหนี้ได้ 260,000 ราย คิดเป็นยอดหนี้ 190,000 ล้านบาท ขณะที่จํานวนผู้ขอปรับโครงสร้างหนี้ลดลงจากเดิม เมื่อเทียบกับช่วงสถานการณ์โควิดปี 2563 ที่มียอดถึง 800,000 ราย ซึ่งถือว่าสถานการณ์เริ่มดีขึ้น ทั้งจากมาตรการสนับสนุนต่าง ๆ ของรัฐบาล และสถานการณ์โควิด-19 ทําให้ลูกหนี้มีศักยภาพกลับมาชําระหนี้ได้ตามปกติ โดยคาดว่าปีนี้จะสามารถช่วยเหลือลูกหนี้ได้มากกว่า 447,000 ราย ในส่วนของหนี้ที่ไม่ก่อให้เกิดรายได้ หรือ NPLs อัตราเพิ่มสูงขึ้นเล็กน้อยจาก 2.5% เป็น 2.6% ซึ่งเป็นไปตามที่คาดการณ์ไว้ โดยแนวโน้มหรือทิศทางของหนี้เสีย ยังอยู่ในสถานการณ์ที่สามารถบริหารจัดการได้
โดย ณ วันที่ 31 มีนาคม 2565 ธนาคารมียอดสินทรัพย์รวม 2,962,012 ล้านบาท ยอดเงินฝากรวม 2,513,919 ล้านบาท เงินให้สินเชื่อรวม 2,185,558 ล้านบาท มีระดับความแข็งแกร่งพิจารณาจากอัตราส่วนเงินกองทุนต่อสินทรัพย์เสี่ยง (BIS Ratio) อยู่ที่ร้อยละ 16.22 ทั้งนี้ ผลการดําเนินงานในภาพรวมของไตรมาสแรก ปี 2565 ดีขึ้นเมื่อเทียบกับช่วงเดียวกันของปี 2564
รัฐบาลไทย-ข่าวทำเนียบรัฐบาล-ปลัด วธ. ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม
วันศุกร์ที่ 10 กันยายน 2564
ปลัด วธ. ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม
ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม (ประชุมทางไกลผ่านระบบ Zoom Meeting)
วันที่ ๙ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ประชุมหารือเพื่อให้ความเห็นเกี่ยวกับข้อเสนอทางการเยียวยาและฟื้นฟูผลกระทบเครือข่ายทางวัฒนธรรม (ประชุมทางไกลผ่านระบบ Zoom Meeting) โดยมีนายประสพ เรียงเงิน รองปลัดกระทรวงวัฒนธรรม ผู้แทนจากกระทรวงการคลัง กระทรวงแรงงาน กระทรวงพาณิชย์ กระทรวงศึกษาธิการ กระทรวงมหาดไทย กระทรวงสาธารณสุข กระทรวงการอุดมศึกษา วิทยาศาสตร์ วิจัยและนวัตกรรม หน่วยงานที่เกี่ยวข้อง และผู้บริหารกระทรวงวัฒนธรรมเข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-การประชุมคณะกรรมการพิจารณาคัดเลือกข้าราชการพลเรือนดีเด่น ของสำนักงานปลัดกระทรวงอุตสาหกรรม ครั้งที่ 1/2565
วันจันทร์ที่ 17 มกราคม 2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสํานักงานปลัดกระทรวงอุตสาหกรรม ครั้งที่ 1/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสํานักงานปลัดกระทรวงอุตสาหกรรม ครั้งที่ 1/2565
การประชุมคณะกรรมการพิจารณาคัดเลือกข้าราชการพลเรือนดีเด่น ของสํานักงานปลัดกระทรวงอุตสาหกรรม ครั้งที่ 1/2565
วันนี้ (17 มกราคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณาคัดเลือกข้าราชการพลเรือนดีเด่นของสํานักงานปลัดกระทรวงอุตสาหกรรม ครั้งที่ 1/2565 ซึ่งที่ประชุมได้พิจารณาหลักเกณท์การคัดเลือกข้าราชการพลเรือนดีเด่น ประจําปี พ.ศ. 2565 โดยมีนางวรวรรณ ชิตอรุณ รองปลัดกระทรวงอุตสาหกรรม และคณะกรรมการฯ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พม. เชิญชวนแข่งขัน Hackathon เสนอนวัตกรรมช่วยกลุ่มเปราะบางในเมือง ลดผลกระทบจากโควิด - 19
วันพฤหัสบดีที่ 2 มิถุนายน 2565
พม. เชิญชวนแข่งขัน Hackathon เสนอนวัตกรรมช่วยกลุ่มเปราะบางในเมือง ลดผลกระทบจากโควิด - 19
พม. เชิญชวนแข่งขัน Hackathon เสนอนวัตกรรมช่วยกลุ่มเปราะบางในเมือง ลดผลกระทบจากโควิด - 19
วันนี้ (31 พ.ค. 65) เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางสาวแรมรุ้ง วรวัธ รองกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า เนื่องด้วยสถานการณ์การแพร่ระบาดของโควิด - 19ตั้งแต่ปี 2563 เป็นต้นมา ได้ส่งผลกระทบอย่างต่อเนื่องทั้งด้านมิติเศรษฐกิจและสังคมต่อประชาชนทุกกลุ่มเป้าหมายและทุกช่วงวัย โดยเฉพาะกลุ่มคนเปราะบางมีความเสี่ยงสูงที่จะได้รับผลกระทบรุนแรงกว่ากลุ่มอื่น ซึ่งจากการศึกษาผลกระทบของการแพร่ระบาดของโควิด - 19ในชุมชนแออัดในพื้นที่เขตกรุงเทพฯ ชั้นใน พบว่า โควิด - 19มีผลกระทบต่อผู้มีรายได้น้อยหรือคนจนมาก ซึ่งเป็นกลุ่มเปราะบาง โดยเฉพาะในช่วงที่มีการปิดเมือง (Lockdown) และหลังจากเปิดเมืองแล้ว ยังคงมีผลกระทบอยู่ ไม่ว่าจะเป็นการลดลงของรายได้ การตกงาน ว่างงาน และการเป็นหนี้ เป็นต้น
นางสาวแรมรุ้งกล่าวต่อไปว่า กระทรวง พม. มีภารกิจสําคัญในการคุ้มครอง ช่วยเหลือกลุ่มเปราะบาง อีกทั้งบูรณาการการทํางานร่วมกับภาคีเครือข่ายทุกภาคส่วน เพื่อยกระดับพัฒนาคุณภาพและความมั่นคงในชีวิต จึงได้จัดการแข่งขัน Hackathon ในประเด็นการลดผลกระทบที่เกิดขึ้นกับกลุ่มเปราะบางในสังคมเมืองในยุคการระบาดของโรค COVID - 19 เพื่อให้ได้ข้อเสนอนวัตกรรมทางสังคมสําหรับกลุ่มเปราะบางในสังคมเมืองที่นําไปสู่การลดผลกระทบด้านต่างๆ หรือรองรับการเปลี่ยนแปลงในการดํารงชีวิตและการประกอบอาชีพจากผลกระทบของโควิด - 19โดยเปิดรับสมัครผู้เข้าร่วมแข่งขัน ได้แก่ ข้าราชการ พนักงานภาครัฐและเอกชน นักเรียน นิสิต นักศึกษา และประชาชนทั่วไป รวมทีมๆ ละ 4 คน จากนั้น จะพิจารณาคัดเลือกให้เหลือเพียง 10 ทีม เพื่อเข้าไปแข่งขันรอบสุดท้ายในวันที่ 23 - 24 มิถุนายน 2565 ณ โรงแรมมิราเคิล แกรนด์ คอนเวชั่น ทั้งนี้ ผู้ชนะเลิศ มีเงินรางวัล 30,000 บาท รางวัลรองชนะเลิศ มีเงินรางวัล 10,000 บาท และรางวัลชมเชย มีเงินรางวัล 5,000 บาท
นางสาวแรมรุ้งกล่าวเพิ่มเติมว่า กระทรวง พม. ขอเชิญชวนผู้สนใจสมัครเข้าร่วมแข่งขันได้ที่https://forms.gle/FmVr8Ls99CJHD5so7ภายในวันที่ 15 มิถุนายน 2565 และประกาศผลการพิจารณาคัดเลือก 10 ทีมที่ได้สิทธ์เข้าไปแข่งขันรอบสุดท้าย ในวันที่ 20 มิถุนายน 2565 ผ่านทางเว็บไซต์https://www.m-society.go.thหัวข้อ ข่าวประชาสัมพันธ์ สามารถสอบถามรายละเอียดเพิ่มเติมได้ที่กองพัฒนานโยบายและนวัตกรรมทางสังคม สํานักงานปลัดกระทรวง พม. โทร. 0 2202 9050 หรืออีเมล์inv.sipd@m-society.go.th
รัฐบาลไทย-ข่าวทำเนียบรัฐบาล-ดีอีเอส ร่วม กสทช.จัดอบรมนักวิทยุสมัครเล่นอาสาสมัครสื่อสารฉุกเฉิน กว่า 1000 ราย บูรณาการงานภายใต้แผนเตรียมพร้อมแห่งชาติ รับมือเหตุฉุกเฉิน-ภัยพิบัติ
วันพฤหัสบดีที่ 9 ธันวาคม 2564
ดีอีเอส ร่วม กสทช.จัดอบรมนักวิทยุสมัครเล่นอาสาสมัครสื่อสารฉุกเฉิน กว่า 1000 ราย บูรณาการงานภายใต้แผนเตรียมพร้อมแห่งชาติ รับมือเหตุฉุกเฉิน-ภัยพิบัติ
ดีอีเอส ร่วม กสทช.จัดอบรมนักวิทยุสมัครเล่นอาสาสมัครสื่อสารฉุกเฉิน กว่า 1000 ราย บูรณาการงานภายใต้แผนเตรียมพร้อมแห่งชาติ รับมือเหตุฉุกเฉิน-ภัยพิบัติ
เมื่อวันที่8ธันวาคม2564นายจักรพงษ์ชาวงษ์ผู้อํานวยการกองสื่อสารโทรคมนาคมสํานักงานปลัดกระทรวงดิจิทัลเพื่อเศรษฐกิจและสังคมร่วมแถลงข่าว“โครงพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินในสังกัดสํานักงานกสทช.”ณหอประชุมสํานักงานกสทช.ชั้น2สํานักงานกสทช.ซึ่งเป็นการดําเนินการร่วมกันอย่างบูรณาการในฐานะที่กระทรวงดิจิทัลฯเป็นหน่วยงานหลักในการสนับสนุนด้านเทคโนโลยีสารสนเทศและการสื่อสารภายใต้แผนเตรียมพร้อมแห่งชาติ(พ.ศ. 2562-2565)ซึ่งโครงพัฒนาและฝึกอบรมพนักงานวิทยุสมัครเล่นอาสาสมัครดังกล่าวเป็นการจัดอบรมพนักงานวิทยุสมัครเล่นเพื่อเป็นเครือข่ายสื่อสารสํารองของชาติจํานวน1,000คนจะช่วยให้ผู้อบรมมีความรู้ความสามารถในการใช้งานวิทยุสื่อสารสามารถช่วยสนับสนุนการประสานงานระหว่างพื้นที่และกระทรวงฯได้โดยตรงซึ่งเป็นอีกช่องทางสําคัญหนึ่งในการประสานเมื่อเกิดเหตุฉุกเฉินหรือภัยพิบัติหรือสัญญาณโทรศัพท์ขัดข้องไม่สามารถใช้การได้อีกทั้งนักวิทยุสมัครเล่นเป็นบุคคลในพื้นที่ซึ่งรู้จักพื้นที่สามารถแจ้งข้อมูลในพื้นที่ที่เป็นประโยชน์ในระหว่างเกิดภัยซึ่งเป็นการสนับสนุนการปฏิบัติงานของกระทรวงฯตามแผนป้องกันและบรรเทาสาธารณภัยแห่งชาติแผนการสนับสนุนการปฏิบัติงานในภาวะฉุกเฉิน(สปฉ. 2)ส่วนงานเทคโนโลยีสารสนเทศและการสื่อสารและแผนเตรียมพร้อมแห่งชาติที่กระทรวงฯเป็นหน่วยงานหลักที่ต้องจัดให้มีระบบสื่อสารและโทรคมนาคมทั้งระบบสื่อสารหลักระบบสื่อสารรองและระบบสื่อสารสํารองให้สามารถใช้การได้ในทุกสถานการณ์พร้อมทั้งจัดช่องทางการสื่อสารรองเพื่อใช้ภาวะฉุกเฉินกระทรวงดิจิทัลเพื่อเศรษฐกิจและสังคม
****************
รัฐบาลไทย-ข่าวทำเนียบรัฐบาล-ผู้ว่าฯ สมุทรสงคราม เปิดช่องทาง "ทุกข์ร้อน พบปัญหา แจ้งผู้ว่าฯ ช่วยได้" เพื่อให้ชาวบ้านร้องทุกข์กับผู้ว่าฯ โดยตรง
วันพุธที่ 17 สิงหาคม 2565
ผู้ว่าฯ สมุทรสงคราม เปิดช่องทาง "ทุกข์ร้อน พบปัญหา แจ้งผู้ว่าฯ ช่วยได้" เพื่อให้ชาวบ้านร้องทุกข์กับผู้ว่าฯ โดยตรง
ผู้ว่าฯ สมุทรสงคราม เปิดช่องทาง "ทุกข์ร้อน พบปัญหา แจ้งผู้ว่าฯ ช่วยได้" เพื่อให้ชาวบ้านร้องทุกข์กับผู้ว่าฯ โดยตรง
เมื่อวันที่ 15 สิงหาคม 2565 นายขจร ศรีชวโนทัย ผู้ว่าราชการจังหวัดสมุทรสงคราม ได้ดําเนินการประชาสัมพันธ์ “ทุกข์ร้อน พบปัญหา แจ้งผู้ว่าฯช่วยได้” โดยประชาสัมพันธ์ผ่านสื่อออนไลน์ระบบผ่านช่องทางของส่วนราชการในจังหวัดสมุทรสงคราม เพื่อให้พี่น้องประชาชนมีช่องทางในการแจ้งเรื่องร้องทุกข์ถึงผู้ว่าราชการจังหวัดได้สะดวกและรวดเร็วยิ่งขึ้น เช่นกรณีของนายชํานาญ แซ่อื้อ อายุ 63 ปี พิการทางการเคลื่อนไหวจากอุบัติเหตุทําให้ขาข้างขวาต้องไส่เหล็กดาม เดินไม่ค่อยสะดวก ปัจจุบันไม่ได้ทํางาน อาศัยอยู่ที่ หมู่ 5 ตําบลวัดประดู่ อําเภออัมพวา ประสบปัญหาเรื่องที่อยู่อาศัย ต้องมาพักอาศัยอยู่ที่บริเวณห้องหลังบ้านญาติที่อนุญาตให้อยู่พักอาศัยได้ แต่พบว่าหลังคาบางจุดมีการรั่ว เวลาฝนตกจะมีปัญหา ทางญาติจึงแจ้งเรื่องขอความช่วยเหลือจากผู้ว่าราชการจังหวัดสมุทรสงคราม
นายขจร ศรีชวโนทัย ผู้ว่าราชการจังหวัดสมุทรสงคราม จึงได้มอบหมายให้นางกชนัฑ พัฒนะวิชัย นายอําเภออัมพวา ดําเนินการลงพื้นที่ตรวจสอบข้อเท็จจริงซึ่งพบว่านายชํานาญ เป็นผู้ยากไร้ด้านที่อยู่อาศัยและรายได้ ตามฐานข้อมูล TPMAP จึงได้มอบหมายให้นายอําเภออัมพวา และป้องกันจังหวัดสมุทรสงคราม นําทีม อส. ดําเนินการซ่อมแซมเปลี่ยนสังกะสีและอุดรอยรั่วให้ เพื่อให้นายชํานาญ สามารถอยู่อาศัยได้สะดวกสะบายยิ่งขึ้นชั่วคราวให้แล้วเสร็จภายใน 1 วัน จากการตรวจสอบพบว่า เป็นการของบประมาณของสภาองค์กรพัฒนาชุมชนซึ่งจะได้รับงบประมาณดําเนินการก่อสร้างในปี 2566 จึงดําเนินการช่วยเหลือในเบื้องต้น เพื่อบรรเทาความเดือดร้อนชั่วคราวไปพลางก่อน